text: খাগড়াছড়ি শহরে গভীর রাতে তিন ব্যক্তির বাসায় সেনাবাহিনীর তল্লাশি - chtnews.com
  খাগড়াছড়ি শহরে গভীর রাতে তিন ব্যক্তির বাসায় সেনাবাহিনীর তল্লাশি
  সিএইচটি নিউজ , বৃহস্পতিবার, সেপ্টেম্বর ৬, ২০১৮, আপডেট: ১০:৩৬ পূর্বাহ্ণ
  খাগড়াছড়ি প্রতিনিধি ॥ খাগড়াছড়ি শহরের উত্তর খবংপুজ্জে গ্রামে গত মঙ্গলবার (৪ সেপ্টেম্বর ২ে০১৮) দিবাগত গভীর রাতে তিন ব্যক্তির বাসায় তল্লাশি চালিয়েছে সেনাবাহিনী।
  জানা যায়, খাগড়াছড়ি সদর জোন থেকে সেনাবাহিনীর একদল সদস্য মঙ্গলবার দিবাগত রাত ১২টার সময় শহরের উত্তর খবংপুজ্জে গ্রামে হানা দেয়। এ সময় সেনারা গ্রামে বাসা ভাড়া নিয়ে বসবাসরত ইস্পাহানি কোম্পানির ফিল্ড ম্যানেজার কালো মনি চাকমা (৫০), এনজিও কর্মী মুকুল চাকমা (৪০) টমটম ড্রাইভার জ্যোতি চাকমা (৪০)-এর বাসায় তল্লাশি চালায়। সেনারা তাদের বাসার লেপ-তোশক, আলনা উল্টিয়ে দেখে এবং টয়লেটসহ বাড়ির বিভিন্ন স্থানে তল্লাশি করে।
  বাসার মালিকরা তল্লাশির কারণ জানতে চাইলে সেনারা তাদেরকে জানায় যে, দুপুরে ২ জন লোক আসার খবর পেয়ে তাদের খোঁজে তারা তল্লাশি চালাচ্ছে।
  তল্লাশির পরও অবৈধ কোন জিনিস বা কাউকে না পেয়ে পরে সেনারা সেখান থেকে চলে যায়।
  এরপর রাত ২টার দিকে সেনাবাহিনীর অপর একটি দল আবার সেখানে গিয়ে বাড়ির লোকজনকে 'কোন অসুবিধা বা ক্ষতি হয়েছে কিনা' জিজ্ঞাসা করে বলে বাসার মালিকগণ জানিয়েছেন।